સુખ માટેની બીજી વ્યૂહરચના બીજાને માટે જીવવામાં છે. નિ:સ્વાર્થપણે આપણા જીવનને બીજાને માટે ખર્ચી નાખવામાં આનંદ છે. સુખ છે. બીજાને માટે જીવવામાં આપણે પ્રભુ ઈસુએ ચીંધેલા રસ્તે ચાલી શકીએ. પ્રભુ ઈસુએ કહ્યું છે કે, “આ મારા ભાઈઓમાંના અદનામાં અદના માટે જે કંઈ કર્યું છે તે મારે માટે જ કર્યું છે.” પ્રતિફળની આશાથી કરેલા કામનું વળતર મળે ત્યારે કદાચ આપણને તૃપ્તિ મળે. પરંતુ નિ:સ્વાર્થપણે કોઈ પ્રતિફળની આશા વિના કરેલી સેવાથી આપણને અંતરનો આનંદ અને સુખ મળે છે.